CELEX: 32019D0470
Language: hr
Date: 2019-03-20 00:00:00
Title: Provedbena odluka Komisije (EU) 2019/470 оd 20. ožujka 2019. o stavljanju izvan snage Odluke 2005/779/EZ o mjerama zaštite zdravlja životinja od vezikularne enterovirusne bolesti svinja u Italiji (priopćeno pod brojem dokumenta C(2019) 2045) (Tekst značajan za EGP.)

22.3.2019   
               
               
                  HR
               
               
                  Službeni list Europske unije
               
               
                  L 80/49
               
            
         PROVEDBENA ODLUKA KOMISIJE (EU) 2019/470
         оd 20. ožujka 2019.
         o stavljanju izvan snage Odluke 2005/779/EZ o mjerama zaštite zdravlja životinja od vezikularne enterovirusne bolesti svinja u Italiji
         
            
               (priopćeno pod brojem dokumenta C(2019) 2045)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (1), a posebno njezin članak 10. stavak 4.,
         budući da:
         
                     (1)
                  
                  
                     Odluka Komisije 2005/779/EZ (2) donesena je nakon izbijanja vezikularne enterovirusne bolesti svinja u Italiji. Njome se utvrđuju zdravstvena pravila za životinje u vezi s vezikularnom enterovirusnom bolesti svinja za regije Italije koje su priznate slobodnima od vezikularne enterovirusne bolesti svinja te za regije koje nisu priznate slobodnima od te bolesti.
                  
               
                     (2)
                  
                  
                     U Italiji se nekoliko godina provodi program za iskorjenjivanje i praćenje vezikularne enterovirusne bolesti svinja koji za cilj ima postizanje statusa regije slobodne od vezikularne enterovirusne bolesti svinja za sve regije te države članice.
                  
               
                     (3)
                  
                  
                     Italija je Komisiji dostavila nove podatke u pogledu statusa Kalabrije kao regije slobodne od vezikularne enterovirusne bolesti svinja koji dokazuju da je ta bolest iskorijenjena iz te regije.
                  
               
                     (4)
                  
                  
                     Nakon provjere informacija koje je dostavila Italija i s obzirom na povoljne rezultate koji proizlaze iz provedbe programa za iskorjenjivanje i praćenje, regija Kalabrija trebala bi biti priznata kao slobodna od vezikularne enterovirusne bolesti svinja.
                  
               
                     (5)
                  
                  
                     Budući da je vezikularna enterovirusna bolest svinja sada iskorijenjena u svim regijama Italije, Odluka 2005/779/EZ postala je zastarjela i trebalo bi je staviti izvan snage.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Odluka 2005/779/EZ stavlja se izvan snage.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 20. ožujka 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 224, 18.8.1990., str. 29.
         
         
            (2)  Odluka Komisije 2005/779/EZ od 8. studenoga 2005. o mjerama zaštite zdravlja životinja od vezikularne enterovirusne bolesti svinja u Italiji (SL L 293, 9.11.2005., str. 28.).